જગતમાં અનેક ધર્મો અને અનેક પ્રકારના ધર્મો અંગેના  વિચારો,વ્યવહારો  આચારો અને વિધિઓ  પ્રવર્તે  છે તે બધાનો માર્ગ ભલે જુદો જુદો હોય પણ બધાનું લક્ષ તો એકજ છે કે પરમ શક્તિ પરમાત્મા તત્વને પામવાનું  તેને જાણવાનું  તેમાં સ્થીર થવાનું  અને તેમ કરીને પોતાના  જીવનને સત્ય સ્વરૂપ  ઉજ્જવળ  બનાવવાનું ને અમૃતની પ્રાપ્તિ કરવાનું પણ આજે આ ધ્યેય જ ભૂલાય ગયુ લાગે છે આ વિશાલ  જગતમાં એવા અનેક લોકો અસ્તિત્વ ધરાવે છે  જેઓ  કોઈપણ ધર્મની  કંઠી પહેરીને બાહ્ય દેખાવ  કરી ને જીવન જીવતા નથી  કોઈ ધાર્મિક સ્થળે આટા ફેરા મારતા નથી પણ સત્ય સ્વરૂપ થઈને  સત્ય સ્વરૂપ  ધર્મ મય સમતા ધારણ કરીને સત્યના આધારે આત્મસ્થ થઈને  સુખ અને શાંતિથી પરમાત્મામય જીવન જીવતા હોય છે અને અંતકરણ પૂર્વક પરમ શક્તિ રુપ પરમાત્માને માનતા જ હોય છે પરંતુ તેઓ કોઈ નામ ધારી દેવ દેવીઓ કે ભગવાનમાં માનતા હોતા  નથી આવા માણસો  કોઈ બાહ્ય રૂપે થતી  કોઈપણ જાતની  ક્રિયા કાંડ  કર્મ ક્રિયા, પૂજાપાઠ, મૂર્તિઓને થાળો ધરવા કે પથરાની  મૂર્તિઓ સામે હાથ જોડીને માગવું,  હોમ હવનો કરી  કીમતી વસ્તુઓને બાળી તેનો ધુમાડો  ખાવો  વગેરે પ્રકારનાં બાહ્ય વિદ્ધિ વિધાનોમાં એક ટકો પણ શ્રધ્ધા કે વિશ્વાસ ધરાવતા નથી ને આવું કશું પોતાના જીવનમાં કરતા પણ નથી  પણ પોતાના જીવનમાં  સમતા અને સમત્વ ધારણ કરીને  કર્તૃત્વ રહિત થઈને અક્રિય મન કરીને  સત્ય સ્વરુપ થઈને આત્મસ્થ થઈને  એકાગ્ર ચિત્ત કરીને મન બુધ્ધી અને વાસનાને શુદ્ધ નિયંત્રીત કરીને સુમેળ ભર્યું  સામાજિક જીવન સંવાદ રુપ આત્મસ્થ ને હૃદયસ્થ થઈને જીવન  જીવતા હોય છે તેજ સાચા ધાર્મિકો છે.